IO 
evropljaninu, nego li australcu, to ja iz toga izvodim, uzevši u obzir 
sve prilike u građi kostura, da je pračovjek, koji je nađen na 
evropskome tlu, ujedno i direktni predšastnik racentnoga evroplja- 
nina. Ovim se izvodom doduše neki ne slažu i to zato, što drže, 
da je pračovjek samo jedan već izumrli odvjetak pravoga predšas- 
nika današnjega čovjeka. Ali to je nazor, koji ničim nije utvrđen, 
a osniva se na predpostavci jedne još nepoznate vrste ljudi, od koje 
su se, kako to navedosmo, odijelili s jedne strane omo primige- 
nius, a s druge strane direktni predšasnik recentnoga čovjeka. 
U razvojni red čovječji uvrštavaju često i na otoku Javi na- 
đenoga Pithecanthropus erectus-a. Ja sam to vazda pobijao, a naj- 
novija su geološka istraživanja na nalazištu toga bića pokazala, da 
taj majmun uspravnoga hoda spada u diluvijalno doba, pa da prema 
tome Pithecanthropus može da bude samo savremenik, a nikako 
predšastnik čovjeka. Napokon mi se čini, da se vremenski razmak 
između pračovjeka i recentnoga čovjeka vrlo precjenjuje, pošto se 
već u najgornjem diluviju nalazi tip recentnoga evropejca, kako to 
vidimo na primjer u brnskom praporu. Isto tako valja i to uzeti u 
obzir, da se i oni čudnovati obrvni lukovi tu i tamo nalaze u au- 
stralaca. Lovac slonova i nosoroga, koji je prije mnogo tisućljeća 
tumarao najraznolikijim dijelovima evrope, bio je naš predšastnik. 
Ujedno je bio on i onaj, koji je bar djelomično prouzročio propast 
mamuta. 
